CK ร่วงกว่า 6% หลังถูกขายทำกำไรตามภาวะตลาด
CK ร่วงกว่า 6% หลังถูกขายทำกำไรตามภาวะตลาด ล่าสุด เวลา 11.41 น. อยู่ที่ระดับ 26.25 บาท ลบ 1.75 บาท หรือ 6.25% สูงสุดที่ 28 บาท ต่ำสุด 26 บาท ด้วยมูลค่าซื้อขาย 669.09 ล้านบาท
12 ต.ค. 2559

ผู้สื่อข่าวรายงานว่าราคาหุ้นบริษัท ช.การช่าง จำกัด (มหาชน) หรือ CK ณ เวลา 11.41 น. อยู่ที่ระดับ 26.25 บาท ลบ 1.75บาท หรือ 6.25% สูงสุดที่ 28 บาท ต่ำสุด 26บาท ด้วยมูลค่าซื้อขาย 669.09 ล้านบาท ขณะที่ดัชนีตลาดหุ้นไทยโดยรวมลบ 1.57%

โดย นายสมบัติ เอกวรรณพัฒนา ผู้อำนวยการฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ราคาหุ้น CK เช้านี้ปรับตัวลงค่อนข้างมาก คาดว่าจะเป็นเพราะภาพรวมตลาดกดดันหุ้น ซึ่ง CK เป็นหุ้นบลูชิพที่มักจะมีอยู่ในพอร์ตของสถาบัน เมื่อตลาดฯมีความกังวลปัจจัยในประเทศ และวิตกเรื่องเงินทุนไหลออก อันเป็นผลจากธนาคารกลางสหรัฐฯ (เฟด) จะปรับขึ้นอัตราดอกเบี้ย และเรื่องของ “ดอยซ์แบงก์” ทำให้นักลงทุนเลือกที่จะขายล็อคกำไรไว้ก่อน
ด้านปัจจัยพื้นฐานก็ยังไม่มีการเปลี่ยนแปลง โดยยังคง แนะนำ “ซื้อ” หุ้น CK ด้วยราคาเป้าหมาย 40 บาท/หุ้น แต่เนื่องจากภาวะตลาดปัจจุบันเป็นแบบนี้ก็ให้หาจังหวะในการทยอยซื้อสะสม
นอกจากนี้ กลุ่มรับเหมาฯ ยังมีประเด็นเรื่องโครงการถไฟฟ้าสายสีลมที่จะยื่นซองประมูลในปลายเดือนตุลาคมนี้ และสายสีชมพู และสีเหลือง กำหนดการจะยื่นซองประมูลในต้นเดือนพฤศจิกายน ดังนั้นตรงนี้อาจเป็น Sentiment บวกให้กับหุ้นในกลุ่มรับเหมาฯได้บ้าง